**Sosiaali- ja terveysministeriön asetus ionisoivasta säteilystä annetun sosiaali- ja terveysministeriön asetuksen muuttamisesta**

Sosiaali- ja terveysministeriön päätöksen mukaisesti

*muutetaan* ionisoivasta säteilystä annetun asetuksen (/2018) 8 §:n 3 momentti, 23 § ja 26 §:n 1 momentti, liitteen 1 taulukko 1, liitteen 3 taulukko 1.2a, liitteen 5 taulukko 1.2, seuraavasti:

*8 §*

*Täydennyskoulutusta koskevat vaatimukset*

*−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−*

Säteilyturvallisuusasiantuntijana tai lääketieteellisen fysiikan asiantuntijana toimivan on saatava säteilysuojelun täydennyskoulutusta tehtävässä toimimiseen tarvittavan osaamisen ylläpitoa varten vähintään 20 tuntia viiden vuoden aikana. Säteilyturvallisuusvastaavana toimivan on saatava tehtävässä toimimiseen tarvittavan osaamisen ylläpitoa varten säteilysuojelun täydennyskoulutusta vähintään kymmenen tuntia viiden vuoden aikana.

*−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−*

*23 §*

*Muusta luonnonsäteilystä aiheutuvan työperäisen altistuksen viitearvo*

Työperäisen altistuksen viitearvo muulle luonnonsäteilylle kuin radonille tai avaruussäteilylle on yksi millisievert vuodessa. Altistus määritetään efektiivisen annoksen lisäyksenä luonnon taustasäteilystä aiheutuvaan efektiiviseen annokseen.

26 §

*Muusta luonnonsäteilystä aiheutuvan väestön altistuksen viitearvo*

Väestön altistuksen viitearvo muulle luonnonsäteilylle kuin radonille tai avaruussäteilylle on 0,1 millisievertiä vuodessa. Altistus määritetään efektiivisen annoksen lisäyksenä luonnon taustasäteilystä aiheutuvaan efektiiviseen annokseen.

Päiväykset ja allekirjoitukset.

Liite 1

**Säteilyturvallisuusasiantuntijan osaamisvaatimukset**

**Taulukko 1.** Säteilyturvallisuusasiantuntijan osaamisvaatimukset ja työkokemus

*−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−−*

Hiukkaskiihdyttimen käytössä radionuklidien tuotannossa radioaktiivisten lääkkeiden valmistamiseksi sekä verensäteilyttimen käytössä ja terveydenhuollon laitteiden käytössä teollisuudessa ja tutkimuksessa säteilyturvallisuusasiantuntijan osaamisalaksi soveltuvat osaamisalat ’säteilytoiminta terveydenhuollossa ja eläinlääketieteessä’ ja ’säteilytoiminta teollisuudessa ja tutkimuksessa’.

(taulukon alla oleva teksti)

Liite 2

**Säteilyturvallisuusvastaavan toimintatyyppikohtaiset osaamisalat**

Säteilylähteiden kaupan ja radioaktiivisten aineiden maantie- ja raidekuljetuksen sekä teollisuuden ja tutkimuksen säteilylaitteiden ja -lähteiden asennuksen, huollon ja korjauksen säteilyturvallisuusvastaavan toimintatyyppikohtaiseksi osaamisalaksi soveltuu asianmukaisen säteilylähteiden käytön toimintakohtainen osaamisala. (luetteloiden jälkeen oleva teksti)

Liite 3

**Taulukko 1.2a**. Säteilyturvallisuusvastaavan osaamisvaatimukset ja työkokemus teollisuuden ja tutkimuksen säteilytoiminnassa

**OSAAMISALA**

**Umpilähde- ja röntgentoiminta (muu kuin hiukkaskiihdyttimien käyttö tutkimuksessa**

**ja radionuklidien tuotannossa) sekä avolähteiden käyttö laboratorioissa**

**säteilylähteiden luokassa 3**

(sarake; otsikko)

Liite 5

**Taulukko 1.2.** Täydennyskoulutus säteilysuojeluun teollisuuden ja tutkimuksen säteilytoiminnassa ja ydinenergian käytössä.

**Ydinenergian käyttö**

**OPINTOJEN LAAJUUS**

Säteilytyöntekijä: Osio B vähintään 2 tuntia

kolmen vuoden jaksossa

Henkilö, jonka työ vaikuttaa merkittävästi

säteilysuojeluun: Osiot A ja B

yhteensä vähintään 10 tuntia viiden vuoden

jaksossa

(sarake; rivi)